|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ**  **ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ**  **ΠΕΡΙΦΕΡΕΙΑΚΗ ΕΝΟΤΗΤΑ ΕΒΡΟΥ**  **ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ**  Ταχ. Δ/νση: Καραολή & Δημητρίου 40  Τ.Κ. 681 32, Αλεξανδρούπολη  Πληροφορίες: Σ. Μελισσανίδου  Τηλ.: 25513-50452  E-mail: info@nomevrou.gr  info.evrou@pamth.gov.gr | Αποστολή με ηλεκτρονικό ταχυδρομείο  Αλεξανδρούπολη, 18-5-2021    **ΠΡΟΣ: Πίνακα Αποδεκτών** |

**ΘΕΜΑ: Εκδηλώσεις για την Ημέρα Μνήμης της Γενοκτονίας των Ελλήνων του Πόντου**

ΣΧΕΤ.: α) Αριθ. Πρωτ. 36882/17-5-2021 έγγραφο του Υπουργείου Εσωτερικών (ΑΔΑ: ΩΖ5646ΜΤΛ6-ΑΥΧ)

β) Αριθ. Πρωτ. 36891/17-5-2021 Απόφαση του Υπουργείου Εσωτερικών (ΑΔΑ: 66ΚΤ46ΜΤΛ6-92Γ)

Με το Ν. 2193/1994 (ΦΕΚ 32/Α/1994) η 19η Μαΐου καθιερώθηκε ως ημέρα μνήμης της γενοκτονίας του Ελληνισμού του Πόντου, και με το Π.Δ. 99/1994 (ΦΕΚ 768/Α/1994) έχει καθοριστεί με λεπτομέρεια το περιεχόμενο των εκδηλώσεων για την ημέρα αυτή και ο τρόπος οργάνωσης αυτών.

Οι φετινές εκδηλώσεις θα πραγματοποιηθούν την **23η Μαΐου 2021, ημέρα Κυριακή**.

Λόγω των έκτακτων μέτρων που έχουν ληφθεί για την αντιμετώπιση του κινδύνου διασποράς του κορωνοϊού COVID-19, σας γνωρίζουμε ότι οι φετινές εκδηλώσεις μνήμης θα γίνουν σύμφωνα με τις ισχύουσες υγειονομικές διατάξεις και οι καταθέσεις στεφάνων θα πραγματοποιηθούν με περιορισμένο αριθμό ατόμων για λόγους δημόσιας υγείας και υπό την αυστηρή τήρηση των υγειονομικών διατάξεων.

|  |  |
| --- | --- |
|  | **Ο ΑΝΤΙΠΕΡΙΦΕΡΕΙΑΡΧΗΣ ΕΒΡΟΥ** |
|  |  |
|  |  |
|  | **ΔΗΜΗΤΡΙΟΣ ΠΕΤΡΟΒΙΤΣ** |

**ΠΡΟΓΡΑΜΜΑ ΕΚΔΗΛΩΣΕΩΝ**

**ΗΜΕΡΑΣ ΜΝΗΜΗΣ**

**ΤΗΣ ΓΕΝΟΚΤΟΝΙΑΣ ΤΩΝ ΕΛΛΗΝΩΝ ΤΟΥ ΠΟΝΤΟΥ**

Κατά τις φετινές εκδηλώσεις μνήμης της γενοκτονίας των Ελλήνων του Πόντου, ορίζουμε **γενικά** τα εξής:

1. Γενικό σημαιοστολισμό σε όλη την επικράτεια από την 8η πρωινή ώρα μέχρι τη δύση του ηλίου της 23ης Μαΐου 2021
2. Φωταγώγηση όλων των καταστημάτων του δημοσίου, των Ο.Τ.Α., των καταστημάτων Ν.Π.Δ.Δ. και των Τραπεζών, κατά τις βραδινές ώρες της 23ης Μαΐου 2021 μέχρι τις πρωινές ώρες της επομένης.

Ειδικότερα, για **την πόλη της Αλεξανδρούπολης**, έδρα της Περιφερειακής Ενότητας Έβρου, το πρόγραμμα των εκδηλώσεων ορίζεται ως εξής:

**ΚΥΡΙΑΚΗ 23 ΜΑΪΟΥ 2021**

**Ώρα 10:30**: **Επιμνημόσυνη δέηση και κατάθεση στεφάνων στο μνημείο της γενοκτονίας** **του Ποντιακού Ελληνισμού, στο πάρκο «Αργώ»,** από τον Αντιπεριφερειάρχη Έβρου, τους Βουλευτές του Νομού, τον Στρατηγό Δ/τη ΧΙΙ Μ.Π., τον Δήμαρχο Αλεξανδρούπολης, από τον εκπρόσωπο του Δ.Π.Θ., τον Δ/ντή της ΕΛ.ΑΣ., τον κεντρικό Λιμενάρχη, τον Δ/ντή της Πυροσβεστικής Υπηρεσίας, εκπροσώπους Πολιτικών Κομμάτων, εκπροσώπους Ποντιακών Σωματείων, καθώς και από όποιον Εκπρόσωπο Νομικού Προσώπου επιθυμεί να τιμήσει την Ημέρα Μνήμης της Γενοκτονίας των Ελλήνων του Πόντου, ενημερώνοντας έγκαιρα την υπηρεσία μας στο e-mail: [info.evrou@pamth.gov.gr](mailto:info.evrou@pamth.gov.gr) .

Λόγω των έκτακτων μέτρων για την αντιμετώπιση του κινδύνου διασποράς του κορωνοϊού COVID-19 παρακαλούμε να βρίσκεται μόνο ένας εκπρόσωπος από κάθε Φορέα ή Σύλλογο.

Στη συνέχεια θα τηρηθεί σιγή ενός λεπτού.

Πριν από την κατάθεση στεφάνων θα εκφωνηθεί ομιλία από τον Δήμαρχο Αλεξανδρούπολης Ιωάννη Ζαμπούκη.

**Οι παρακάτω αρχές παρακαλούνται να φροντίσουν :**

α) Η Ιερά Μητρόπολη για τις ιεροτελεστίες

β) Η XII Μ/Κ Μ.Π. για την απόδοση τιμών από δύο οπλίτες ΣΝ και έναν σαλπιγκτή στο χώρο του μνημείου

γ) Ο Δήμος Αλεξανδρούπολης για τη διευθέτηση του χώρου του μνημείου, την ηχητική εγκατάσταση

δ) Η Αστυνομική Διεύθυνση Αλεξανδρούπολης για την τάξη

Τελετάρχες ορίζουμε τους Ελευθέριο Γλάνια και Σταυρούλα Κουρτίδου, υπαλλήλους της Περιφερειακής Ενότητας Έβρου και τους Ευάγγελο Σιδερά και Χρήστο Κυριαζίδη, υπαλλήλους του Δήμου Αλεξανδρούπολης.

|  |  |
| --- | --- |
|  | **Ο ΑΝΤΙΠΕΡΙΦΕΡΕΙΑΡΧΗΣ ΕΒΡΟΥ** |
|  |  |
|  |  |
|  | **ΔΗΜΗΤΡΙΟΣ ΠΕΤΡΟΒΙΤΣ** |

**Πίνακας αποδεκτών**

1. Ιερά Μητρόπολη - Ενταύθα
2. Βουλευτές του νομού
3. Δικαστικές Αρχές - Ενταύθα
4. α) ΧΙΙ ΜΠ – 7Ο – ΕΓ – Ενταύθα

β) ΧΧ ΙΙΙ ΤΘ.Τ – Ενταύθα

γ) 50η Μ/Κ – Σουφλί

δ) XVI Μ/Κ Μ.Π. – 7ο Ε.Γ. – Διδυμότειχο

1. Δήμοι του Νομού (Γρ. Δημάρχων) – Έδρες Δήμων
2. Δημοκρίτειο Πανεπιστήμιο Θράκης- Κομοτηνή
3. Περιφερειακοί Σύμβουλοι Π.Ε. Έβρου
4. Αστυνομική Διεύθυνση Αλεξανδρούπολης
5. Κεντρικό Λιμεναρχείο – Ενταύθα
6. Πυροσβεστική Υπηρεσία Αλεξανδρούπολης
7. Ένωση Αποστράτων Αξιωματικών – Ενταύθα
8. Ένωση Απόστρατων Αξιωματικών Ναυτικού – Ενταύθα
9. Σύνδεσμος Εφέδρων Αξιωματικών – Ενταύθα
10. Ένωση Αποστράτων Αστυνομικών – Ενταύθα
11. Εφεδροπολεμιστικές Οργανώσεις – Ενταύθα
12. Πρόεδροι Συλλόγων – Σωματείων – Οργανώσεων - Ενταύθα
13. Υπηρεσίες Περιφερειακής Ενότητας Έβρου - Ενταύθα
14. Δημόσιες Υπηρεσίες – Ν.Π.Δ.Δ. – Τράπεζες – Ενταύθα
15. Μ.Μ.Ε.
16. Τελετάρχες